Vojko V ima slikovnicu za djecu!

Nakon što je objavio hvaljeni album prvijenac, osvojio tri nagrade Porin, rasprodao zagrebački Dom sportova, održao hrpu koncerata diljem regije i postao otac, što je još mogao napraviti Vojko V? Logično, objaviti slikovnicu za djecu.

Od ponedjeljka, 9. ožujka u prodaji će se naći prva slikovnica za djecu iz pera Vojka V. Poruke su konkretne i snažne jer svako dijete treba znati kada reći NE MOŽE. Sjajne ilustracije potpisuje Lucija Bužančić, ilustratorica, animatorica i povjesničarka umjetnosti iz Splita. “Kada reći NE MOŽE, dvije riječi te? Ova slikovnica će ti dati primjere.” Stihovi jesu namijenjeni najmlađima, ali u njima će se pronaći svi.

Vojko V ima slikovnicu za djecu. A vi ste mislili da vas NE MOŽE iznenaditi.